Δήμος Ηρωικής Νήσου Ψαρών

Ο Δήμος Ηρωικής Νήσου Ψαρών είναι νησιωτικός δήμος της Περιφέρειας Βορείου Αιγαίου και πιο συγκεκριμένα της Περιφερειακής Ενότητας Χίου. Ο δήμος περιλαμβάνει το νησί των Ψαρών και τις εξής νησίδες: Άγιο Νικολάκι, Αντίψαρα, Δακαλιό, Κάτω Νησί, Καλόγεροι καθώς και η Μονή Κοιμήσεως Θεοτόκου. Έδρα του Δήμου είναι τα Ψαρά, ενώ με το Πρόγραμμα Καλλικράτης δεν επηρεάστηκαν τα σύνορα και η αυτοτέλεια του Δήμου. Δήμαρχος από τον Ιανουάριο του 2011, είναι ο Κωνσταντίνος Βρατσάνος και Αντιδήμαρχος από την 1η Ιανουαρίου 2013 ο Ιωάννης Παπαμιχάλης. Ο Κωνσταντίνος Βρατσάνος επανεξελέγη δήμαρχος Ψαρών στις εκλογές Μαΐου 2014, με Αντιδήμαρχο τον Μπεναρδή Γεώργιο και σε εκείνες του 2019. Ιστορία Δήμου Από την απελευθέρωση των Ψαρών το 1912 μέχρι και την 31η Δεκεμβρίου του 1984, τα Ψαρά ήταν Κοινότητα. Επίσημα η Κοινότητα ιδρύθηκε στις 5 Ιουνίου 1918, με την ονομασία Κοινότητα Παλαιών Ψαρών και η μετονομασία σε Κοινότητα Ψαρών έγινε στις 10 Αυγούστου 1960. Από την 1η Ιανουαρίου του 1985 με το Ν.1416/84 Αρ.83 Παρ.4, με το ΦΕΚ στις 21 Φεβρουαρίου 1984, η κοινότητα των Ψαρών έπειτα από μεγάλο αγώνα της Αδελφότητας Ψαριανών αναγνωρίζεται τιμής ένεκεν ως Δήμος με το ίδιο όνομα. Στις 11 Φεβρουαρίου 2018 ο δήμος μετονομάστηκε σε δήμο Ηρωικής Νήσου Ψαρών. Ο μόνιμος πληθυσμός του Δήμου Ψαρών κατά την διάρκεια του χειμώνα ανέρχεται σε 450 κατοίκους, από την άνοιξη όμως και μετά αυξάνεται με την έλευση Ψαριανών διαμένουν στο Πειραιά και μπορεί να φθάσει την περίοδο της αιχμής τα 1000 άτομα. Δήμαρχοι Νέων Ψαρών -1862 Α. Γ. Καλάρης (διορισμένος, παύτηκε) 1862- Γ. Χ. Παντελή Δήμαρχοι (1985-σήμερα) Από την 1η Ιανουαρίου 1985, Δήμαρχοι Ψαρών έχουν διατελέσει οι: Δημοτικές Εκλογές 2002 2006 2010 2014 2019 2023 Παραπομπές Εξωτερικοί σύνδεσμοι Επίσημος ιστότοπος Δήμου Ηρωικής Νήσου Ψαρών